
Odaadás Útja Magyarország Egyesület 
Közgyűlési jegyzőkönyve


[bookmark: _Hlk96414698]amely felvételre került 2025. május 10-én az Odaadás Útja Magyarország (székhely: 2243 Kóka, Kossuth Lajos utca 27. 
nyilvántartási száma: 
01-02-0017506) megtartott közgyűlésén


[bookmark: _Hlk96414709]A közgyűlés helye: az Egyesület székhelye, a 2243 Kóka, Kossuth Lajos utca 27. szám alatti ingatlan.

A közgyűlés kezdési időpontja: 14.00 óra


Böhm Márta Anna elnök köszönti a közgyűlésen résztvevő egyesületi tagokat. Megállapítja, hogy a 16 fő egyesületi tagból 5 fő személyesen jelen van, továbbá 4 fő rendelkezett meghatalmazással. Tehát a közgyűlés határozatképes. 

Jelen vannak: személyesen a csatolt jelenléti íven feltüntetett tagok, továbbá a meghatalmazások is csatolásra kerültek

[bookmark: _Hlk67655656]
1. A közgyűlést a közgyűlés által választott levezető elnök – a továbbiakban levezető elnök – vezeti. 
2. A közgyűlésről az ott elhangzottak lényegét rögzítő jegyzőkönyv készül, melyet a közgyűlés által választott levezető elnök és egy a közgyűlés által a jegyzőkönyv hitelesítőjének megválasztott tag, valamint a közgyűlés által választott jegyzőkönyvvezető ír alá, ezért a közgyűlés a jelen lévők közül először levezető elnököt, jegyzőkönyv hitelesítőt majd jegyzőkönyvvezetőt választ.
3. A közgyűlésen a tagok először a közgyűlés megtartását szavazzák meg, a közgyűlés csak akkor tartható meg, ha annak megtartásával a szavazatával valamennyi tag egyetért. A közgyűlés ezt követően a levezető elnök javaslatára megszavazza a napirendi pontokat, melyre az elnök és bármely tag javaslatot tehet. 
4. A napirendi ponthoz hozzászólni kívánó tagok számára, a levezető elnök adja meg a szót. Amikor a levezető elnök külön felhívására sem jelentkezik további hozzászóló, akkor a levezető elnök a napirendi pontban tárgyalt határozati javaslat elfogadásáról szavazást rendel el. A szavazás során az 5. pont szerint kell eljárni.
5. Amikor valamennyi napirendi pont tárgyalása befejeződött, a levezető elnök jelzi a közgyűlés bezárását, ill. amennyiben jelentkező van annak szót ad. Amennyiben további hozzászóló nincs, a levezető elnök bezárja a közgyűlést.

Ezt követően az OÚME elnöke javasolja a közgyűlésnek, hogy válasszák meg a levezető elnököt, a jegyzőkönyvvezetőt és a jegyzőkönyv hitelesítőt. Ezen személyekre az elnök javaslatot tesz, 

· levezető elnöknek: Böhm Márta Annát 
· jegyzőkönyvvezetőnek Pellei Hajnalkát  
· jegyzőkönyv hitelesítőnek Hildebrandt Judit Katherinát

más javaslat nem volt, a javasolt személyek kijelentik, hogy a jelölést elfogadják.

Ezt követően az OÚME elnöke szavazást rendel el a levezető elnök, személyére, amit a jelen lévők egyhangúlag elfogadtak. 

1/2025. (V.10.) 1. határozat
„A közgyűlés levezető elnöke: Bőhm Márta Anna”
Ezt követően a levezető elnök tájékoztatja a közgyűlést a napirendi pontokról az alábbiak szerint:

1. napirendi pont: A közgyűlés tisztségviselőinek megválasztása: jegyzőkönyvvezető és 
jegyzőkönyvhitelesítő személyének megválasztása

A levezető elnök szavazásra bocsájtja a jegyzőkönyvvezető és a jegyzőkönyv hitelesítő megválasztását a közgyűlésnek. A jelen lévők egyhangúlag elfogadták a jegyzőkönyv vezető és hitelesítő személyét.  

2/2025. (V. 10.) 2. határozat
„A közgyűlés megszavazta Pellei Hajnalka jegyzőkönyvvezetőnek, Hildebrandt Judit Katherinát a jegyzőkönyv hitelesítőjének”


Ezt követően a levezető elnök szavazást rendel el a közgyűlés megtartásáról és megállapítja, hogy a közgyűlés határozatképes és egyhangúlag „igen” -nel szavazott a közgyűlés megtartására. 

3/2024. (VI.01.) 3. határozat
„A közgyűlés megtartható, mert a tagok több mint fele jelen van.”
„A tagok egyhangúlag hozzájárulnak a közgyűlés megtartásához.”   



2.  napirendi pont: Napirendi pontok elfogadása

A kiküldött meghívóban szereplő napirendi pontokon túl, további napirendi pont felvételére nem volt javaslat, ezért a levezető elnök szavazást rendelt el. 

4/2025. (V.10.) 4. határozat
„A közgyűlés egyhangúlag elfogadta az alábbi napirendi pontokat:
[bookmark: _Hlk67655141]
1. napirendi pont: A közgyűlés tisztségviselőinek megválasztása: jegyzőkönyvvezető és 
jegyzőkönyvhitelesítő személyének megválasztása
[bookmark: _Hlk131245751]2. napirendi pont: Napirendi pontok elfogadása
3. napirendi pont: Az Egyesület elnökének beszámolója 
4. napirendi pont: A könyvelő beszámolója
5. napirendi pont: A közgyűlés összehívására vonatkozó szabályzat módosítása  (Alapszabálymódosítás, tagok szavazása)
6. Egyéb


A közgyűlés ezt követően megkezdte a napirendi pontok tárgyalását.


3. napirendi pont: Az Egyesület elnökének beszámolója 

Jelen közgyűlési jegyzőkönyv mellékletét képezi az elnök által ismertetett beszámoló, amely az egyesület 2024. évi munkáját és a 2025. évi terveket részletesen taglalja. 
Az elnöki beszámoló a jegyzőkönyv mellékletét képezi.

5/2025. (V. 10.) 5. határozat
„Az egyesület elnökének beszámolóját a közgyűlés tudomásul vette.”


4. napirendi pont: A könyvelő beszámolója

A pénzügyi beszámoló elfogadása előtt Pellei Hajnalka szakmailag, jogszabályi megfeleltetések és előírások szemszögéből értelmezési segítséget nyújtott a közgyűlés résztvevői számára. 
Ezt követően, Bőhm Márta Anna a pénzügyi beszámolót részletekbe menően ismertette. 

A „Befejezetlen beruházás” és az „Asram projekt felújítás” sorokon lévő összegek aktiváláshoz szükséges értékbecslés 2025. évben valósult meg.  

A Tagok javaslata alapján az Egyesület Elnöke a könyvelővel közösen kidolgozza az Egyesület bevételeinek és kiadásainak kategóriáinak rendszerét, hogy a jövőben jól elkülönített kategóriák szerint lehessen ezeket bemutatni a beszámolóban.

A Beszámoló alapján Megállapításra került, hogy az Egyesület 2024. évi gazdálkodása példaértékű volt. A 2024-es évet az egyesület pozitív eredménnyel zárta. 

6/2025. (V. 10.) 6. határozat
„A közgyűlés elé beterjesztett - a könyvelő által benyújtott - pénzügyi beszámolót a szóbeli kiegészítésekkel a jelen lévők egyhangúlag elfogadták. „


Bőhm Márta Anna felhívta a tagok figyelmét, hogy az egyesületi szabályzat szerint az éves tagdíj megfizetésének határideje minden év március 31. Kéri ennek betartását. 


5. napirendi pont: A közgyűlés összehívására vonatkozó szabályzat módosítása (Alapszabály módosítás, tagok szavazása)

Az Egyesület Alapszabályzata X.5. pontja 3. bekezdése tartalmazza, hogy az összehívott Közgyűlés mely feltételek teljesülése esetén vállik határozatképessé. A jelenlévők javaslatára, a hatékonyabb működés érdekében ez a pont módosításra kerül.
  
7/2025. (V. 10.) 7. határozat
„A közgyűlés elé beterjesztett alábbi, Alapszabályzat módosítást a jelenlévők egyhangúlag elfogadták. 
Az Alapszabályzat X.5.pont 3. bekezdés „…határozat képes lesz, ha azt az eredeti időpontot legalább három és legfeljebb 15. nappal követő időpontra hívják össze.” helyett „…..határozat képes lesz ha az eredeti időpontot 15 perccel követő időpontra hívják össze, függetlenül a jelenlévők számától.” „

 
6. Egyéb 

Mivel Horváth Gábor, Kovács Erzsébet Ibolya és Anita Lasarescu tartós külföldi tartózkodásuk miatt nem tudnak részt venni az Egyesület munkájában jelenlévők a felsorolt tagok Egyesületből való kiléptetésére tette javaslatot.

8/2025. (V. 10.) 8. határozat
„Az alábbi tagokat: Horváth Gábor, Kovács Erzsébet Ibolya és Anita Lasarescu a Közgyűlés kizárta, mert tartós külföldi tartózkodásuk miatt nem tudnak részt venni az Egyesület munkájában. „
 





Mivel további észrevétel, napirendi javaslat nem hangzott el, a levezető elnök megköszönte a tagoknak az aktív részvételt és a taggyűlést 16:30 órakor bezárta.


Mellékletek:  
· Pénzügyi beszámoló
· Elnöki beszámoló a 2024. évi munkáról 


Kóka, 2025.05.10.


………………………………….	        ………………………………..	  ……..…………………………
	Böhm Márta Anna
elnök
	Pellei Hajnalka jegyzőkönyvvezető
	Hildebrandt Judit Katherina
jegyzőkönyv hitelesítő



